Maig festiu amb Granados\nActualitzada 08/05/2017 a les 10:46\n© Maig festiu amb Granados\nEl cap de setmana de Fira de Titelles a Lleida sempre té un punt especial de màgia i d’encís. A més de tota la captivació artística que genera i la seva gran capacitat de convocatòria i projecció exterior de la ciutat, la Fira de Titelles també emociona perquè posa de manifest la gran força i la capacitat de Lleida com a capital constructora de cultura a través de les seves entitats i creadors, amb el suport de les institucions i patrocinadors, i amb la total complicitat de la societat civil.\nEl darrer dia d’aquesta Fira, que organitzen el Centre de Titelles i l’Ajuntament, coincideix avui amb un dels punts àlgids de l’Any Granados, que la Paeria ha impulsat per homenatjar un dels fills més il·lustres de la ciutat amb motiu del centenari de la seva mort (1916) i del 150è aniversari del naixement (1867) que es compleix enguany. Aquesta tarda s’estrena al Teatre Municipal de la Llotja l’escenificació de l’òpera Goyescas, en una versió moderna i creativa, ambientada al Parc de la Mitjana, que ens brindaran al voltant de 130 artistes, entre músics, actors i figurants.\nEm sumo a l’emoció i a la il·lusió amb què dos dels solistes, la mezzosoprano lleidatana Marta Infante i el baríton establert a Lleida Àngel Òdena, es referien al projecte aquesta setmana en la roda de premsa de presentació. També secundo el seu desig que aquesta iniciativa i d’altres vinculades a l’òpera es repeteixin en el futur a Lleida. El talent de la ciutat farà possible aquesta representació de mans de Marta Infante i d’Àngel Òdena, sumats al tenor Albert Montserrat i la soprano Lorena Valero, juntament amb l’Orquestra Simfònica Julià Carbonell de les Terres de Lleida, el seu director Alfons Reverté, el Cor Bruckner, així com Llorenç Corbella i Montse Colomé, responsables de la direcció escènica, i molts d’altres.Goyescas és una producció de la Paeria amb el suport de la Diputació de Lleida (IEI) i de la Generalitat. Amb aquesta representació, Granados retorna, de nou, a Lleida, gairebé per la Festa Major, en les mateixes dates en què fa més de cent anys es va retrobar amb la seva ciutat natal, per actuar-hi amb el seu amic Ricard Viñes com a part del programa d’actes. Dues magnífiques fotografies que es podien contemplar en la recent exposició del Museu de Lleida recollien el moment de la triomfal arribada de tots dos per la Festa Major.\nLa ciutat de Lleida és la força de l’Any Granados, de la Fira de Titelles i de tot el Maig Festiu en què ja estem immersos. La setmana que ve comença la Festa Major de Lleida, que és l’origen i el centre de gravetat d’un Maig Festiu que forma part de l’essència de la nostra ciutat. Centenars de milers de persones, d’aquí i d’arreu, gaudiran de les diverses cites que tenen lloc al llarg d’aquest mes. Una d’històrica i tradicional, com és la Festa Major. Una altra de recuperada i única a Catalunya, la Festa de Moros i Cristians. Així mateix, ja hem celebrat una festa provinent de les Cases Regionals, la Fira d’Abril, i avui tanquem la Fira de Titelles, que ens ha omplert un cap de setmana de teatre, color, música i animació al carrer. I a final de maig tindrem la fira més multitudinària i coneguda arreu d’origen gastronòmic, l’Aplec del Caragol. I no oblido les festes majors dels diferents barris i partides de l’Horta.\nEn tots els casos, és la societat civil qui ha creat i qui fa bategar el Maig Festiu, persones, entitats o associacions que treballen amb empenta, esforç i creativitat per fer-lo possible.\nLleida ha d’estar orgullosa de la cultura, de l’art i de l’extraordinària vivència ciutadana que representen aquestes setmanes i ha de ser capaç, també, de trametre-ho arreu. Les celebracions culturals, populars i tradicionals, arrelades i estimades, són un valor important per a les ciutats perquè són un exponent de compromís cívic i perquè manifesten la voluntat dels lleidatans i de les lleidatanes de preservar la cultura local, de compartir-la amb gent d’arreu i d’enriquir-la.


Claudia Caymel aconsegueix el primer títol en el Campionat d'Espanya Absolut 2020 - Empordà\nTennis Taula. Figueres\nClaudia Caymel aconsegueix el primer títol en el Campionat d'Espanya Absolut 2020\nLa jugadora del TT Tramuntana Figueres ha destacat en categoria individual\nEMPORDA.INFO 31.01.2020 | 12:17\nClaudia Caymel EMPORDA.INFO\nLa jugadora del TT Tramuntana Figueres Claudia Caymel s'ha proclamat Campiona d'Espanya Absoluta 2020 en la categoria individual. A més, va concloure finalista de dobles, al costat de Sofía Barba, en les finals de la competició nacional, que es va celebrar el dijous 30 de gener a la Ciutat Esportiva de la Diputació de Granada.\nCaymel va superar en un partit ple d'emocions a la granadina Ana García. Amb un resultat de 4-0, Caymel va aconseguir gestionar millor els temps i es va adjudicar el seu primer títol nacional. La catalana va aconseguir la final guanyant a Ana Vertiz, en quarts, i a Ángela Rodríguez, en semifinals.\nPer part seva, Ana García va dibuixar el seu camí al partit pel títol vencent a Yolanda Enriquez, en quarts, i a Alba Fernández, en semifinals.\nEn dobles, l'alacantina Marina Ñiguez i la catalana Alba Fernández es van imposar en una emocionant final, on van remuntar fins a quatre punts de partit en el cinquè set davant la dupla Barba-Caymel. D'aquesta manera, Ñiguez-Fernández van passar del 6-10 al 12-10 final, que els va donar el títol de Campiones d'Espanya 2020.\nEn dobles mixt, la granadina Ana García es va proclamar com a Campiona d'Espanya, al costat de Jesús Cantero. Els palistes del UCAM Cartagena TM als esportistes de l'Universitat de Burgos TPF Zhipei Wang i Jorge Ausin, per 3-2, en la final.\nEl CER l'Escala torna a la Superdivisió un any després.


[Opinió] Un país en mans de lladres, corruptes, ineptes i feixistes | contrainfo.cat | Projecte contrainformatiu autogestionat de Mallorca\nPàgina principal » Antifeixisme i xenofòbia, Corrupció, Criminalització i repressió, Drets bàsics, Estat espanyol i el Món, Opinió\n[Opinió] Un país en mans de lladres, corruptes, ineptes i feixistes\nPublicat per grumer dia 22 juliol 2012 – 13:52Cap comentari | 288 views\nCompartim amb vosaltres el darrer article de Josep Bonnín, on ens parla de les darreres retallades del Govern de Mariano Rajoy, de la repressió que estan patint als carrers les que protesten i de la necessitat de denunciar aquesta situació autoritària.\nSant Mariano, els dels miracles de Brussel·les, que cobra tres sous i alts, complint les comandes del neoliberalisme més salvatge i agressiu ha ordenat la nova retallada a la classe treballadora, funcionaris inclosos i a un altíssim percentatge de ciutadans i ciutadanes de l’estat espanyol. A més puc afegir que són uns mentiders, hipòcrites i em podria fer extensiu en qualificatius.\nAugment de l’IVA del 18 al 21%; o sigui electricitat, aigua (serveis bàsics i públics) telèfon, material escolar i un gran fotimer de coses, pujarà el preu; menys els articles de luxe. L’altre tipus del 8 al 10%; la base de la cotització d’atur retallada als 6 mesos (abans era a l’any) del 60% al 50%. Anul·lada la deducció per la compra d’habitatge a la declaració de renda el 2013 ( deu esser per incrementar la compra, no?).\nA l’estat espanyol, no sé què putes passa i em refereix que tant n’Aznar com en Felipe Gonzalez els hi va tocar una vaga general, per bastants menys motius del que ha generat en Rajoy i Camarilla, obeint les ordres dels seus amos.\nReduir el 30% dels regidors dels Ajuntaments, que no ens enganyin. No és una mesura d’ajust econòmic, és un cop frontal a la democràcia. Aplicant la llei d’Hondt, qui reben de valent són els partits petits i també les CUP. Beneficia, al PP, PSOE i a Catalunya a CIU. Veurem què passa a l’Ajuntament de Sóller i quins regidors/es se’n van al carrer.\nEl Ministeri d’Interior, té les mans banyades de sang, i se li han d’exigir responsabilitats, al manco des de la justícia, això si és que realment se’ls hi aplica.


Un any ple de feina a favor de la llengua – La veu d'Àfrica\nUn any ple de feina a favor de la llengua\nPlataforma per la Llengua, 7 de març de 2022\nA Plataforma per la Llengua encarem el 2022 amb ganes de continuar millorant la normalització de la llengua. L’any passat vam treballar per enfortir i promoure el català en tots els àmbits i arreu del domini lingüístic, que últimament s’ha vist greument amenaçat per discriminacions, sentències i atacs.\nTot i les adversitats, gràcies als més de 25.000 socis i a centenars de voluntaris, ens ha estat possible dur a terme un gran nombre d’accions i campanyes, que ens han portat a aconseguir èxits i millores pel català.\nEn aquest vídeo en pots veure un resum de la feina feta:\nEl català continua necessitant de tots nosaltres! De manera individual els gestos quotidians són importants: parla’l, tria’l, demana’l i de manera col·lectiva: forma part de Plataforma per la Llengua i col·labora en la defensa de la llengua davant les administracions públiques i les empreses, davant les discriminacions per raó de llengua i per garantir els drets lingüístics de tots els catalanoparlants. Et necessitem!\nComptem amb tu per continuar treballant pel català aquest 2022?\nPrevious Post:Violència a Ucraïna\nNext Post:La Generalitat obrirà aquest any sis noves delegacions a l’exterior


Llengua i església al País Valencià. La transversalitat social | Braços Oberts\nEls qui es pensen que soterraran fàcilment l’església o la religió somien. Molts ho han dit durant molts segles i, sempre, tots s’han equivocat.\n← De t’avoir aimée (Música) Frase del Dia (La Fe – 06) →\n5 pensaments sobre “Llengua i església al País Valencià. La transversalitat social”


Jordi Savall crea un festival amb el seu nom per "assegurar" el seu llegat més enllà de la seva persona La República\nACN Barcelona.-Jordi Savall celebrarà el seu 80è aniversari amb un nou festival de música que porta el seu nom, el I Festival Jordi Savall, amb l’objectiu d’”assegurar” el seu llegat […]\nACN Barcelona.-Jordi Savall celebrarà el seu 80è aniversari amb un nou festival de música que porta el seu nom, el I Festival Jordi Savall, amb l’objectiu d'”assegurar” el seu llegat més enllà de la seva persona. Així ho ha explicat el mateix mestre aquest dilluns en la presentació del certamen. “Per mi seria molt important que aquest festival tingués una continuïtat en el temps, inclús més enllà de la meva activitat professional i de la meva vida”, ha dit Savall. El certamen oferirà cinc concerts entre l’11 d’agost i el 15 d’agost al monestir de Santes Creus, per on passaran, entre altres, La Capella Reial de Catalunya, el conjunt Hespèrion XXI, l’orquestra Le Concert Des Nations o la formació Orpheus XXI.\n“L’1 d’agost faré 80 anys i és el moment en què un es planteja, per què hem de treballar tants anys?”, ha reflexionat Savall. El violagambista fa 55 anys que es dedica a la recerca, la investigació, l’ensenyament, la interpretació i la difusió del patrimoni musical i cultural mil·lenari. En aquesta línia, Savall ha confessat que a l’hora de crear el seu propi festival s’ha inspirat en l’històric Festival de Prada de Conflent que el músic Pau Casals va fundar l’any 1950, quan tenia 75 anys. Així, el Festival Jordi Savall neix amb voluntat de continuïtat. El mestre ha deixat la porta oberta a què en futures edicions es puguin establir connexions amb altres espais vinculats a la Ruta del Císter per oferir-hi també concerts i tenir “projecció” per la zona del Tarragonès. En cas que això s’acabés materialitzant, Savall ha deixat clar que el monestir de Santes Creus es mantindria com a epicentre del certamen. Així mateix, Savall ha manifestat que li agradaria incorporar conferències, debats i formacions. El mestre també espera que en les pròximes edicions s’hi puguin implicar altres formacions del territori, més enllà de les que ell dirigeix. En aquesta línia, ha posat de manifest que hi ha cors i conjunts que fa més de 40 anys que estan en actiu, cosa que també “és patrimoni” que cal conservar. Amb tot, el nou festival vol reivindicar la importància del patrimoni musical, al mateix temps que pretén ser un impuls econòmic i turístic per la zona sud de Catalunya, segons ha explicat el director de l’Agència Catalana del Patrimoni Cultural, Josep Manuel Rueda. “És una manera de facilitar l’accés als nostres monuments a través de la música”, ha apuntat Rueda. La primera edició del festival té un pressupost de 70.000€, 21.000€ sufragats pel Departament de Cultura de la Generalitat de Catalunya i gairebé 10.000€ d’una subvenció de la Diputació de Tarragona. Per la seva banda, Savall hi fa una aportació de 30.000€. La resta prové d’aportacions privades i de la venda d’entradesCinc concertsEl tret de sortida del festival serà a càrrec de la formació Orpheus XXI, que inclou músics sirians, kurds, búlgars i iranians. Durant el concert, en el que participarà el mateix Savall, s’oferirà un “diàleg” entre músiques orientals i occidentals. Savall també participarà del concert ‘Folias & Romanescas’, el 14 d’agost, on tocarà la viola de gamba. Al certamen també s’hi podrà escoltar ‘El Llibre Vermell de Montserrat’, una de les peces “més representatives” del patrimoni musical català. En aquest cas, Jordi Savall es posarà al capdavant de La Capella Reial de Catalunya i el conjunt instrumental de música antiga Hesperion XXI. Savall també dirigirà ‘Les Goûts Réunis’, el concert que tancarà la primera edició del festival. Una altra de les formacions que passarà pel monestir de Santes Creus és Le Concert des Nations. Alguns dels seus solistes interpretaran composicions de Beethoven i Schubert el divendres 13 d’agost. Amb tot, el repertori oferirà gran part de música europea, segons ha detallat Savall. “Més que les llengües, que són les que defineixen cada cultura, hi ha un llenguatge que està per sobre i ens defineix a tots: la música”, ha assegurat el mestre. Les entrades ja estan a la venda a la web del certamen i oscil·len entre els 30 i els 40 euros. També hi ha disponibles abonaments, amb descomptes per a discapacitats, estudiants de música i gent a l’atur. Pel que fa als aforaments, cada concert té capacitat per a 250 persones. Impossible tirar endavant el festival de PobletEl Festival Jordi Savall recull l’herència del Festival de Música Antiga de Poblet, que el mateix Jordi Savall va iniciar l’any 2013 i va mantenir fins a l’any 2019. El mestre ha explicat que actualment és “impossible” tirar-lo endavant perquè l’espai del Monestir de Poblet ha tancat gran part de l’hostatgeria.


Brac de Weimar - Viquipèdia, l'enciclopèdia lliure\n(S'ha redirigit des de: Weimaraner)\nDegut al color del seu pèl, és conegut amb el sobrenom de fantasma gris.\nGrup 7 Secció 1 #099\n099 (FCI )\nGos de caça de grandària mitjana a gran. Els mascles amiden de 59 a 70 cm (grandària ideal: 66 cm) i pesen de 30 a 40 kg; les femelles de 57 a 65 cm (grandària ideal: 62 cm) i 25 a 35kg. Gos robust, harmoniós, vigorós, de musculatura potent. Platejat, gris ratolí o cabirol i colors intermedis, com cafè gris, gris violeta. El cap i les orelles en general són més clares. Només es toleren algunes taques blanques en petita quantitat a tòrax i peus. Sovint, en el mitjà de l'esquena existeix una ratlla negra anomenada "ratlla d'anguila" més o menys ampla. Ulls ambre.\nPèl curt: curt i fi, curt i dens, molt curt (però més llarg i gruixut que en les races de gossos que se li poden comparar); pèl "de damunt" llis i regular amb una segna capa de pèl gruixut; calça moderadament desenvolupada.\nPèl dur: de longitud mitjana, gruixut, recte; pèl "de damunt" llis i regular amb una segona capa de pèl gruixut; calça moderadament desenvolupada.\nPèl llarg: pèl "del damunt" llarg i suau amb pèl llis i ondat o sense; és llarg i llis en l'arrencada de l'orella; en les puntes de les orelles es admet el pèl llanós; el pèl dels flancs té de 3 a 5 cm de llarg; sol ser més llarg en la base del coll, la part superior de la caixa toràcica i el ventre; calça desenvolupada bastant menys llarga cap a la part inferior; cua amb plomall crescut; espai entre dits pelut; pèl del cap menys llarg (el creixement definitiu del pèl es produïx sovint després dels dos anys).\nNota. L'encreuament de tipus està estrictament prohibit.\nModeradament llarg, proporcionat al cos; més ample en el mascle que en la femella, encara que l'amplària de la part superior del cap sigui proporcionada a la longitud total del cap. La longitud des de la punta del musell a la línia que uneix les comissures internes dels ulls és un poc més llarga que la d'aquesta línia a l'occípit.\nExisteix una cavitat en les temples. Os occipital lleugerament aparent. L'arquejada cigomàtica és molt recognoscible darrere dels ulls. El musell és llarg i potent, sobretot en els mascles. La regió de la boca i dels ullals és gairebé tan potent. La canya nasal és recta, sovint un poc bombada, mai còncava. La base del front (stop) és extremadament curta. Els llavis sobrepassen el maxil·lar inferior sense que mai pengin en excés i són de color vermell com el paladar. Existeixen petites arrugues en les comissures dels llavis. Les galtes són musculoses i clarament pronunciades. El cap és sec.\nOrelles: amples i bastant llargues, arribant a la comissura dels llavis, arrodonides en les puntes; en la mostra es giren lleugerament cap a davant, corbades; implantades lleugerament per sobre de la línia de l'ull.\nTòfona: de color encarnat fosc, que es transforma gradualment en gris cap enrere.\nUlls i parpelles: de color ambre variant del clar al fosc, d'expressió intel·ligent.\nEl coll d'aspecte noble i majestuós, musculós, gairebé rodó, no massa curt, amb arrencades potents que es reforcen cap al muscle i la caixa toràcica i cada vegada més harmoniosos en direcció a la creu. Sense papada.\nTronc ben proporcionat i musculós. Longitud aproximada del tronc en relació amb l'altura a la creu: 12/11.\nPit ben descendit lleugerament per sobre de la punta del colze. Costella lleugerament arrodonida.\nEsquena sòlida i musculosa sense enfonsament i no aixecada per darrere. Si l'esquena és un poc llarga, es tracta d'una característica de la raça i no d'un defecte.\nCua tallada en els bracs de Weimar de pèl curt; es deixa una longitud compresa entre la meitat i els dos terços sense que en cap cas es corbi en l'adult. En els bracs de pèl llarg cal suprimir dues o tres vèrtebres, o sigui, una longitud d'uns 2 cm. La cua està implantada més per sota de l'espina dorsal que en les altres races comparables, i presa naixement en vertical. Davant la importància que pot revestir la longitud de la cua per a la qualificació CAC, és de desitjar que es talli a una edat que es pugui calcular la grandària definitiva.\nBona angulació del múscul i del braç. La distància des del colze al canell és la mateixa que la distància del colze a la creu. Aploms regulars tant de front com de perfil.\nPelvis llarga i moderadament inclinada. Membres del darrere llargs des de l'articulació del maluc fins a la del 'corvejón'. El maluc, el genoll i el 'corvejón' estan ben marcats, encara que l'últim un poc menys que els precedents. Les potes són nervudes, musculoses i desenvolupades. Excel·lents aploms.\nMarxa en tota sort de desplaçaments: pas franc i unit. Potes davanteres i del darrere paral·leles. Els salts en el galop són llargs i arran de terra. Al trot, l'esquena es manté recta i no oscil·la. L'ambladura no es busca.\nAquest gos de mostra germànic destaca per la seva gran elegància i polivalència, ja que és apte en tota mena de terrenys i per a tots els tipus de caça. Té un olfacte molt destacat. Gran corredor, posseïx una enorme resistència física. El seu pas és llarg i ras.\nEl seu caràcter és tranquil i afectuós. La seva submissió i equilibri fan que tingui un fàcil ensinistrament, a més de resultar estupend com gos de companyia. És apte per a batudes, per a caça davant de si, i fins i tot per a rastre de sang.\nLa història del weimaraner comença amb el Gran Duc Carles August i els nobles de la cort de Weimar. El Gran Duc reconegut com un gran caçador entre els reis i el rei entre els caçadors, va seleccionar la raça gris plata per a la caça en els seus boscos. Segons la tradició alemanya, no només el temps ha anul·lat les traces de l'origen de la raça, sinó que tal vegada van ser anul·lades deliberatament pels nobles d'aquesta època, perquè aquest magnífic exemplar sigui exclusiu de la cort de Weimar.\nLa teoria avui acredita que prové de França i indirectament del nord d'Àfrica. Es pensa això pel color del pèl, similar al de la raça de Saint Louis. El color gris és una característica hereditària recessiva, pel que es deduïx que va ser seleccionat per a obtenir-lo. El cap amb l'os occipital lleugerament pronunciat, igual que l'implant de les orelles, estan presents també en el gos gris de Saint Louis.\nLa cua no tallada té una curvatura particular que recorda a la cua del Saluki. L'excepcional olfacte, pot ser considerat una característica heretada dels antics Leithund de Tràcia, que ens transporten a un moment anterior de la creació de la República de Weimar.\nAl segle xiii, Lluís IX de França, tornant d'una croada al nord d'Àfrica, porta exemplars dels que després se'l va anomenar el gos gris de Saint Louis, molt utilitzat a França per al rastreig i captura de peces en els boscos. Aquesta raça no convivia amb els altres gossos, vivia amb els seus cuidadors, la qual cosa pot explicar la unió amb l'home i la necessitat d'estar en família dels weimaraners actuals.\nAl segle xv, altres gossos grisos van ser duts a Europa des d'Àsia. Finalment Carles August, un apassionat de tot gos de caça, selecciona la raça, cerca i troba velles línies franceses, i seguint la tendència de l'època, un gos versàtil i àgil, les creua probablement amb gossos de mostra ibèrics i algunes altres races. D'aquests creuaments sorgeix el brac de Weimar de pèl llarg, que va ser acceptat oficialment pel club alemany l'any 1935.\nA finals del segle xix, s'havia convertit en el rei dels gossos de caça, era tímid i una mica temerós, i havia de ser tractat bé i amb dolçor, parlant-li en to baix. El 1882 el brac de Weimar era ja una raça ben coneguda i afirmada gràcies a la seva versatilitat. Era usat pels caçadors professionals i guàrdies forestals. El reconeixement oficial de la raça no va ser simple d'obtenir, però finalment en 1897 neix el Weimaraner Klub e.V, el club oficial de la raça a Alemanya.\nDesprés de la Segona Guerra Mundial, la zona americana havia prohibit la caça i la possessió de les armes de foc, i és per això que molts weimaraners van ser exportats. El 1951 es va reprendre la selecció basant-se en un estàndard i rendiment en el camp.\nDurant molts anys es van fer suposicions sobre l'origen d'aquesta raça, avaluant que van ser el resultat d'encreuaments amb el brac alemany, bloodhound, pòinter, i fins a una mutació genètica del mateix brac alemany de pèl curt. Avui l'origen és més clar, gràcies als estudis dels apassionats d'aquesta raça, a pintures de l'època i a l'estudi de la genètica del color.\nL'exportació després de la Segona Guerra Mundial, explica el boom en Estats Units de la raça. Avui els coneixem com els fantasmes de plata o fantasmes grisos gràcies als soldats americans que els veien passar movent-se elegantment pels camps alemanys.\nEl veritable desenvolupament de la raça va anar en els anys 50, quan el weimaraner va ser considerat un gos de bon gust, d'alta classe, d'intel·ligència gairebé humana. Alguns exemplars van acompanyar a Grace Kelly, Eisenhower, i a Roy Rogers.\nEn els Estats Units la raça és revaloritzada en tots els sentits: rastreig, captura de presa, gos guia, narcotràfic, guarda, agility i gos de companyia.\nBlog sobre la raça Weimaraner\nObtingut de «https://ca.wikipedia.org/w/index.php?title=Brac_de_Weimar&oldid=26560490»\nDarrera modificació: 7 març 2021 a les 13:42\nLa pàgina va ser modificada per darrera vegada el 7 març 2021 a les 13:42.


Bon tancament de setmana\nLa darrera jornada de cotització en els principals mercats de renda variable europea va tancar amb bons repunts a l’alça. Dijous passat, la dada procedent de la Xina espantava el mercat fent-lo tancar amb força a la baixa. No obstant això, ahir, una nova notícia tranquil·litzava els inversors. D’acord amb les dades publicades abans d’obrir els selectius europeus, la inflació de la Xina repuntava durant el mes de setembre sis dècimes fins a l’1,9% davant l’1,6% estimat. Aquest fet permetia impulsar l’Eurostoxx50 per sobre dels 3.000 punts, el Ftse, 100 per sobre dels 7.000 punts, i l’IBEX-35, sobre els 8.700 punts. La borsa espanyola aconsegueix així tancar la setmana en verd. El sector financer alçava el vol amb algun dels valors bancaris per sobre del +3% positiu. Bon cap de setmana a tots.\nXina s’endú el mercat\nLa darrera jornada de cotització en els mercats de valors europeus va estar tenyida de vermell. De bon matí, ja amb les actes de la Fed publicades i amb el compte enrere amb la possible pujada de tipus als EUA, la dada que procedia de la Xina sorprenia negativament i presagiava una sessió a la baixa. La balança comercial xinesa publicava per sota de l’esperat. De la mateixa manera, les exportacions en taxa interanual veia una retrocessió del -10% davant el -3,3% que preveia el consens i el -2,8% anterior. Al país veí, l’IBEX-35 corregia principalment degut als sectors de materials i financers. El Banc Popular encapçalava les caigudes, arribant a superar el -7% negatiu. El cas nord-americà no era una excepció. Des de l’obertura, Wall Street acompanyava el mal comportament europeu i tancava així una jornada per a l’oblit.\nMercats sense direcció\nSemblava que els mercats també volien celebrar el 12 d’octubre, Dia de la Hispanitat, amb tots els mercats europeus tenyits de vermell, excepte el verd del selectiu espanyol, encara que aquest verd cada minut perdia més intensitat. L’impuls a l’IBEX venia de la mà de de Repsol i dels bancs, liderat pels grans. Per la seva banda, la petroliera espanyola cotitzava els seus màxims de l’any i ja acumula una revalorització del 30%. Per la seva banda, la resta de places del vell continent es veien castigades després de conèixer les actes de l’última reunió de la FED, claus ja que estem en un moment sensible respecte a quan serà la pròxima pujada dels tipus d’interès. De moment, les probabilitats aposten per un 67% que sigui durant la pròxima reunió del mes de desembre.\nLa darrera jornada de cotització en els principals mercats de renda variable de la zona euro deixava comportaments lleugerament a la baixa. L’obertura dels selectius va ser a la baixa, tot i que durant el segon compàs del dia semblava que els índexs aixequessin amb ganes, per situar-se així en terreny positiu. Finalment, tot quedava en l’intent i els mercats tancaven tenyits de vermell. Un dels justificants davant aquest comportament era l’obertura negativa amb la qual iniciava el dia Wall Street. Quant a matèries primeres, el suport del president de Rússia, Vladimir Putin, a l’acord dels països membres de l’OPEP sobre la congelació de producció de cru ajudava en la remuntada en el preu del cru durant la jornada de dilluns. No obstant això, aquest argument ja no era vàlid durant el dia d’ahir, mostrant rendiments negatius. A nivell corporatiu, Alcoa presentava resultats. La publicació a la baixa decebia els inversors, provocant que el títol caigués més d’un -10%.\nInici de setmana en verd\nLa setmana passada va destacar per un fort moviment en la divisa anglesa. Les declaracions de la primera ministra sobre agilitzar el procés de ruptura entre el Regne Unit i Europa van seguir passant factura al GBP. Si és cert que el seu índex de referència és dels pocs positius aquest any (+12,5%), tot i això, la depreciació de la divisa ja ronda el 15%. Quant als bancs europeus, van frenar les caigudes a causa de la millor expectativa davant una possible rebaixa de la multa imposada a Deutsche Bank. Als EUA, vam veure l’S&P500 caure un -0,67% després de 3 setmanes seguides pujant. La dada d’ocupació publicava el divendres lleugerament a la baixa respecte al consens. L’estimació del 4,9% de taxa d’atur va ser superada pel 5% real. El rerefons és positiu atès que l’augment de població activa va justificar aquest comportament. De cara a aquesta setmana, les dades més rellevants seran les de preus i consum a Amèrica del Nord.\nLa jornada d’ahir va començar agitada al mercat de divises. El flash crash és el nom que atribueixen a aquest tipus d’esdeveniments inesperats de davallades importants en poc temps. La lliura esterlina en la seva referència contra el dòlar americà patia una caiguda del 6%. La premsa econòmica comentava inicialment que la causa podia haver estat a causa d’un fat finger (un error humà en l’operativa de la transacció). No obstant això, finalment s’atribuïa el fet a una venda de GBP que no va trobar contrapartida a altes hores de la matinada (ja que els mercats més líquids estaven tancats), i feia moure bruscament la lliura a la baixa. Com era d’esperar, les declaracions de la primera ministra britànica de dilluns tampoc no ajuden a l’estabilitat europea. Als Estats Units, una de les dades més esperades de la setmana publicava lleugerament per sota de l’estimació del consens. L’atur del setembre es fixava en el 5% davant l’anterior dada, marcada en el 4,9%. Seguirem atents. Bon cap de setmana.\nEn espera de dades d’atur\nLa jornada d’ahir deixava registres lleugerament negatius en la major part dels parquets europeus. De la mateixa manera que dimecres passat, el sector bancari aguantava el tipus impedint caigudes més pronunciades en els selectius. Un dels justificants d’aquest bon comportament era la recomanació favorable dels analistes d’una important casa d’anàlisi a la banca. Durant el dia d’avui estarem molt atents a la dada que publicaran als EUA. La taxa d’atur del mes de setembre i els guanys mitjans per hora dels treballadors es tracten de publicacions de molt pes per als analistes. La Reserva Federal també observa aquesta dada per tal de decidir les possibles pujades dels tipus d’interès. A nivell corporatiu, la sorpresa la donava Twitter. Així com recentment va registrar forts repunts a causa dels rumors de compra de la companyia, un cop desmentida la notícia durant el dia d’ahir, Twitter registrava caigudes superiors al -18%.\nAtents al mercat laboral dels EUA\nLa darrera jornada de cotització en els mercats de renda variable europea deixaven tancaments amb registres mixtos. Sorprenentment, un dels sectors que aconseguia frenar les davallades dels selectius era el sector bancari. Tot i que durant el dia d’ahir l’informe de creació de treball en el sector privat va sortir una mica inferior al que s’esperava (154.000 llocs nous davant els 165.000 del consens), sorprenentment una bona dada d’ISM no manufacturer animava els inversors. Els nivells de 57,1 superaven l’anterior dada de 51,4 i molt per sobre dels 53 esperats. Haurem d’estar atents als propers dies ja que prendran una forta importància. La publicació de referències clau sobre el mercat laboral als EUA podria fer decantar la balança cap a una pujada dels tipus d’interès als EUA i conseqüentment fer moure els mercats.\nAnglaterra i la divisa\nLa darrera sessió de cotització tancava amb registres lleugerament a l’alça a la major part dels mercats europeus. Tot i tractar-se d’una jornada amb poques referències macroeconòmiques, els selectius europeus es van anar movent entre el vermell i el verd. El focus estava posat al mercat de divises. El dòlar americà es feia fort amb vista a una pròxima reunió de la Reserva Federal en què les possibilitats d’una pujada de tipus d’interès són cada cop més altes. Això, i les declaracions de la primera ministra britànica, Theresa May, sobre el possible divorci poc amistós entre el Regne Unit i la UE, propiciava que la lliura toques nivells mínims de les darreres tres dècades en la referència contra el dòlar americà. En el cas de l’IBEX-35, la notícia era que OHL venia un 4,4% del capital d’Abertis a un preu de 13,65 euros per acció. Això suposava per a la companyia una operació amb una plusvàlua de 230 milions d’euros.\nPendents del sector financer\nDurant la setmana passada el sector financer va injectar incertesa al mercat. Per un costat, la banca alemanya com Commerzbank va anunciar retallades importants dins la seva plantilla per fer front al moment del sector. Per la seva banda, Deutsche Bank es desplomava el divendres passat a mínims del 1983 per després rebotar davant d’un possible acord amb les autoritats dels Estats Units que podrien reduir la multa imposada. Com a segon tema important, la reunió de l’OPEC a Algèria va acabar amb un acord entre els països membres de retallada de la producció, la qual cosa va portar el preu del petroli a tornar a tocar el nivell dels 50$/barril.


BLOG DE L'ASSUMPTA: Síndrome d’Estocolm... Be OK!!\nFerran 26 de setembre de 2010 a les 21:12\nI no serà que la tal Ingrid Michaelson és sueca? Dona, no sé, pel nom podria ser... Dic, per això de la síndrome d'Estocolm.\nConec la cançó (no per Movistar ni pel cotxe aquest), i realment és alegre, dóna bon rollet.\nDoncs... bon rollet per la setmana que comencem, Assumpta!\nElvira FR 26 de setembre de 2010 a les 21:22\nSi tots els síndromes d'Estocolm fossin aixi ....au doncs a cantar! ui jo no puc els salmons no canten...\nXeXu 26 de setembre de 2010 a les 21:50\nSona bé la cançoneta. Jo, com que no miro la tele, no m'assabento d'aquestes coses. Però de quan la mirava, recordo que els anuncis d'Opel Meriva sempre la triaven molt bé la cançó. És tot un altre estil, però escolta això: http://www.goear.com/listen/4cf7235/gabriel-lamb\nA mi m'encanta i la vaig sentir en un anunci d'Opel Meriva. Potser t'agrada, parla de l'àngel Gabriel. Vaja, d'un tio que compara amb l'arcàngel, suposo.\nI també hi havia una altra cançó que sortien ballant dins del cotxe que també estava molt bé. Mira, ara vaig a buscar-la.\nCarme 26 de setembre de 2010 a les 22:11\nT'ha segrestat una cançó? Et té presonera i t'agrada... deus tenir raó... Síndrome d'Estocolm total.\nPerò la cançó no està malament, té raó en Ferran dóna bon rotllet...\nSi necessites un rescat, avisa, que venim tots, eh?\nrits 26 de setembre de 2010 a les 22:43\nés veritat que a través dels anuncis moltes cançons es fan conegudes i són éxits. sempre he pensat com s'ho fan els publicistes per triar músiques. Amb el teu post acabo de pensar que igual són les discogràfiques qui envien les cançons a les agències de publicitat perquè les posin. I mira, igual aquests dos anuncis són d'agències diferents i s'han trepitjat la cançó.\nQue per cert, dóna molt bon rotllo!\nAnònim 26 de setembre de 2010 a les 23:00\nQuè bé! Una persona més que tampoc té cotxe! A casa, ni els meus pares han tingut mai carnet i ara "segueixo" aquesta tradició. Ens han arribat a dir que com podíem haver viscut sense!\nAquestes companyies deuen haver escollit aquesta cançó pel bon rollet que comenta el Ferran.\nAssumpta 26 de setembre de 2010 a les 23:26\nFERRAN.- Doncs el cert és que té nom de sueca... però l'he buscat a Google i diu que viu a New York (no he pogut trobar enlloc on és nascuda... quins misteris!!)\nSí que dóna bon rotllet, sí... imagina, amb Movistar, aguantar esperant al telèfon sense penjar i que no et posis de mal humor ja té mèrit, eh? I és gràcies a la cançoneta :-))\nELVIRA FR.- I tant!!\nPerò en el meu cas és greu, eh? perquè mira que sempre que trucava a Movistar era per barallar-m'hi i la musiqueta aconseguia transformar-me i poc em faltava per posar-me de part de la companyia :-))\nOstres, no diguis "salmó" una altre vegada, dona, que em fas venir gana :-))\nXEXU.- Ah però si jo la cançó me la vaig aprendre de memòria "esperant" que m'atenguessin a Movistar, no per la tele... i fins avui, aquest migdia, a casa els sogres no he sabut que també sortia a l'Opel Meriva :-))\nJa he sentit aquesta cançó... és xula! No la relacionava amb cap anunci...\nI l'altre? Que no me la portes? Que també m'agradaria poder-la sentir :-))\nCARME.- He llegit el teu comentari i no he pogut evitar una riallada... siii m'ha segrestat una cançó!! però no vull ser alliberada (mentre no m'impedeixi bloguejar) ;-))\nJo crec que té un component estrany que fa que et calmis quan truques a Movistar (i ara els enyoro!!) :-))\nRITS.- Saps que és una molt bona teoria? Ai caram, caram... dues agències rivals, triant la mateixa cançó per a dos productes diferents i la discogràfica de la Michaelson fregant-se les mans :-))\nJo l'estic escoltant una vegada darrera l'altre mentre responc els comentaris ;-))\nALBERT B. i R..- Hahahaha què bo!! Nosaltres sempre érem els "bitxos raros" de la família. Ni mon pare ni ma mare tenien carnet... anàvem als llocs en autobús i, si era una urgència, en taxi :-)\nEl meu marit té carnet, però tampoc hem tingut mai cotxe... i jo ni carnet tinc...\nI, sí, una vegada una persona em va fer un comentari gairebé de menyspreu per no tenir cotxe però, si et sóc sincera, no em va afectar massa :-)\nAra tornaré a escoltar la cançó hehehe\nP-CFACSBC2V 26 de setembre de 2010 a les 23:27\nJa m'he fixat en l'anunci i em sonava d'abans, però no la identificava (en veure l'anunci de Movistar ho he tingut clar!). I si l'havia sentit abans no hi havia parat atenció, però està bé.\nMa. Victòria 27 de setembre de 2010 a les 0:29\nSí, sí la mateixa cançó Que en posa dels nervis quan tinc que esperar-me estona penjada el telèfon, perquè t’atenguin a Movistar.\nMcAbeu 27 de setembre de 2010 a les 9:04\nCertament es tracta d'un cas greu de síndrome d'Estocolm. ;-DD\nCom pot ser que, enlloc de provocar-te un atac de nervis, diguis que t'agraden les cançonetes (encara que només sigui una) amb les que ens "maxaquen" quan truquem a aquests telèfons d'informació on només ens informen de que hem de continuar esperant a que ens informin? :-DD\nDit això i com que jo no l'he hagut d'aguantar perquè no truco gairebé mai a Movistar (és una de les avantatges de tenir targeta de prepagament en lloc de contracte) doncs t'he de dir que és cert que la cançó està molt bé i, com diu en FERRAN, dóna bon rotllo. :-))\nsànset i utnoa 27 de setembre de 2010 a les 11:39\nNo he pogut escoltar la cançóoo!\nEstic a la uni i aquí no hi ha instal·lat no sé quin coi de flach que es necessita, ni tan sols sé de quina cançó parles!\nPerò com que m'has deixat intrigada potser truco a Movistar...\ntia elsa 27 de setembre de 2010 a les 18:45\nEn fin la música es pegadiza y puede que de tanto oirla y sufrirla en eses esperas cuando llamas a Telefónica termines sintiendo el síndorme de estocolmo jajaj! diria que esto es el colmo. Besos tía Elsa.-\nVentafocs 27 de setembre de 2010 a les 22:05\nSí que la conec a la cançó, vaig estar tot una setmana trucant a la companyia en qüestió, i em va repetir a mi mateixa mil vegades: I just wanna be ok...\nAssumpta 28 de setembre de 2010 a les 1:39\nHe de confessar que, durant tot el dia d'avui, cada vegada que m'apropava a l'ordinador clicava el YouTube perquè sonés la musiqueta... sóc presonera d'aquesta tonada... em té absolutament abduïda...\nP-CFACSBC2V.- Tu també ets Movistar? :-))\nOoooh!! per què dic "també" si jo ja no ho sóc?... aggggh... no pot ser que enyori a qui m'ha fet les mil trastades!!... Estic greu!\nM. VICTÒRIA.- La primera vegada que la vaig sentir vaig pensar "apa, ja tenim aquí la cançoneta per fer-nos esperar..." però a mida que l'anava escoltant era com si em xuclés la voluntat... fins que em va agradar! :-))\nMcABEU.- Tens raó, estic fatal!!... Tinc certes tendències empàtiques estranyes... Saps? Ara mateix està sonant la cançoneta i, quan s'acaba, voldria que tornès a començar :-))\nMac!! Fes-te contracte!! Així t'hauràs de queixar i la podràs sentir!! :-DDD\nI jo amb Orange... ai, no som pas ben res...\nUTNOA.- Oooooh!! No l'has pogut sentir?? Has d'escoltar-la, com sigui, és una música imprescindible!!... Jo aquest matí l'he posat unes quatre-centes vegades i he fet un munt de feina... és com si portés energia!! :-))\nTÍA ELSA.- Creo que a partir de determinado número de reproducciones de la melodía, ocasiona una especie de "dependencia" de tal modo que si no la puedes seguir escuchando te entra "el mono" :-)))\nVENTAFOCS.- I segueixes essent de Movistar? :-))\nÉs que a mi abans la cançó m'agradava però tampoc hi pensava massa... és des del moment que m'he canviat d'operadora, que tinc com un enyor estrany... ai!! (sospir!!) :-))\nXeXu 28 de setembre de 2010 a les 20:43\nNo la vaig trobar, si no ja pots comptar que hagués vingut de seguida a dir-t'ho. El que passa és que no en tinc cap dada, només que sortia en aquest anunci, així que és complicat. Si algun dia se m'apareix ja t'ho faré saber, com que segur que recordes aquests comentaris...\nAlbert 28 de setembre de 2010 a les 23:26\nCom que no em deixes comentar al post de les endevinalles perquè l'has bloquejat, et comento aquí (però no et responc a l'endevinalla perquè sé que estic fora de temps).\nJa l'he sentit algun cop aquesta cançó, i no m'agrada perquè la trobo repetitiva i amb una lletra absurda. És música d'ascensor. Això sí, enganxa, i això genera vendes o com a mínim que se'n parli, com has fet tu amb aquest post.\nMercè 1 d’octubre de 2010 a les 23:40\nAh, mira, ara els trobes a faltar, oi? Jo ja t'ho deia que "més val boig conegut que savi per conèixer"\nSi és que un només s'adona del que tenia, un cop ja ho ha perdut.\nNo et preocupis, amb una mica de sort en el proper anunci d'Orange posen una cançoneta que diu quelcom així: "I just wanna be OK", jeje.


Surtdecasa, èxit a la presentació de l’Arts Santa Mònica – Públics culturals. Connectant comunitats\n21 gener 2015 17 febrer 2017 xarxesDeixa un comentari\nÈxit de públic a la presentació de la revista digital Surtdecasa a l’Arts Santa Mònica el 15 de gener de 2015.\nFa quatre anys va sortir el primer número de la revista cultural digital de proximitat Surtdecasa a les Terres de l’Ebre. L’objectiu era posar de manifest l’activitat cultural d’un territori i trencar la sensació d’oblit o escassetat de propostes culturals a les comarques.\nDurant aquests quatre anys Surtdecasa ha ampliat el seu marc d’actuació i equips de periodistes de territoris com del Camp de Tarragona, Penedès, Empordà, Ponent i Vallès Occidental han decidit organitzar-se per assumir una edició pròpia del projecte, convertint així, l’edició ebrenca, en la primera pedra d’un sistema d’altaveus de la cultura de proximitat que està cridat a escampar-se per tota Catalunya.\nNeus Barberà, directora de Surtdecasa, diu: “Internet ens ha donat la possibilitat de crear un mitjà de comunicació des de zero i poder treballar des de la nostra terra. Creiem en la cultura i pensem que pot ser una bona eina de canvi social”


Protecció de dades. Infobibliotecas\nEn compliment del que estableix la Llei orgànica 15/1999, de protecció de dades de caràcter personal, us informem que el fet d’emplenar qualsevol formulari existent al lloc web www.infobibliotecas.com o l’enviament d’un correu electrònic a qualsevol de les nostres bústies, seran tractats amb la màxima confidencialitat i formen part del fitxer automatitzat del que n’és titular Infobibliotecas, per a la seva gestió i resposta, així com, per a la gestió Infobibliotecas, per al lliurament de les compres, i la informació sobre les ofertes que considerem escaients.\nInfobibliotecas presumeix que les dades han estat introduïdes pel seu titular o per persones autoritzades, així com que son correctes i exactes.\nCorrespon als usuaris registrats l’actualització de les seves pròpies dades.\nEn qualsevol moment, l’usuari registrat tindrà el dret d’accés, rectificació, cancel•lació i oposició a totes les seves dades personal. Per a exercir aquesta facultat (especialment la de donar-se de baixa) l’usuari registrat haurà d’enviar una petició escrita dirigida al responsable de comunicació, enviant la seva sol•licitud a l’adreça de correu electrònic info@infobibliotecas.com o be al departament d’atenció al client d’Infoblibliotecas a l’adreça: Av. De la Florida, 42, entr., 36210, Vigo, Pontevedra. Serà necessari que acrediti la seva personalitat mitjançant l’enviament d’una fotocòpia del Document Nacional d’Identitat o qualsevol altre mitjà vàlid per dret. Per a exercir la facultat de rectificació o modificació de dades personals, Infobibliotecas aconsella que es realitzi per mitjà dels serveis que ofereix la pròpia pàgina web. Per tant, l’usuari registrat és responsable de la veracitat des les dades i Infobibliotecas no serà responsable de la inexactitud de les dades personals dels usuaris registrats.\nConforme a la legislació vigent en matèria de protecció de dades, Infobibliotecas ha adoptat els nivells de seguretat adequats a les dades facilitades pels usuaris registrats, i, a més, ha instal•lat tots els mitjans i mesures al seu abast per tal d’evitar la pèrdua, mal ús, accés no autoritzat i extracció de les dades.


ICG Software - Privacitat\nLa present Política de Privadesa és aplicable a est Assetjo Web i no necessàriament a altres llocs Web de *ICG a les pàgines *World *Wide Web de *ICG. Quan surti d'est Assetjo Web, llegeixi la política de privadesa aplicable a l'assetjo Web que estigui visitant.\nInformació no personal recollida automàticament\n*ICG es compromet a protegir la intimitat dels visitants del seu lloc Web i a no proporcionar estadístiques que incloguin informació d'identificació personal.\nA fi de respondre a les seves preguntes, satisfer les seves peticions o administrar programes interactius per als clients, pot ser necessari sol·licitar dades personals tals com el seu nom, domicili, adreça de correu electrònic i número de telèfon. Podrem usar aquesta informació per respondre a les seves sol·licituds o per posar-nos en contacte amb Vè., correu electrònic o telèfon amb la finalitat d'informar-li sobre els nous productes, serveis o promocions que oferim. Si Vè. encarrega un producte, sol·licita un servei o envia continguts a est assetjo Web, és possible que hàgim de posar-nos en contacte amb Vè. per conèixer les dades addicionals necessàries per processar o satisfer el seu encàrrec i/o petició. No obstant això, tret que així ho exigeixi la legislació aplicable, no facilitarem aquesta informació a terceres parts sense el seu permís, excepte en la mesura necessària per processar el seu encàrrec, satisfer les seves peticions. A més de la informació personal que pugui facilitar-nos, est Assetjo Web podrà utilitzar tecnologia que ens permeti reunir certes dades tècniques, com la seva adreça de protocol d'Internet, el sistema operatiu del seu ordinador, el seu tipus de navegador, volum de tràfic i l'adreça de qualsevol lloc Web de referència.\nHa de tenir en compte que, encara que sempre existeixen riscos associats a la comunicació de dades personals, ja sigui en persona, per telèfon o a través d'Internet, i cap sistema tecnològic és completament segur, a prova d'intromissions o a prova d'atacs, *ICG ha intentat aplicar les mesures necessàries per impedir i reduir al mínim els riscos d'accés no autoritzat a la seva informació personal, ús il·legal d'aquesta informació i inexactitud d'aquesta informació.\nExactitud de les dades recollides\n*ICG, per pròpia iniciativa o a petició de Vè., emplenarà, rectificarà o esborrarà qualsevol dada personal incompleta, inexacte o antiquat conservat per *ICG en relació amb l'ús d'est Assetjo Web.\nIdentificació de visitants\nEn ocasions podrà introduir-se informació en el seu ordinador que ens permeti identificar-li. Aquesta informació es coneix normalment com "*cookies". En mostrar-nos com i quan utilitzen est Assetjo Web els nostres visitants, aquesta informació ens ajuda a seguir millorant nostre Assetjo Web. Només utilitzarem "*cookies" per veure la informació del seu disc dur col·locada allí per una "*cookie" d'est Assetjo Web. L'ús de "*cookies" és habitual en el sector i molts llocs Web les utilitzen. Les "*cookies" s'emmagatzemen en el seu ordinador i no en est Assetjo Web. Si no desitja rebre "*cookies" o desitja que se li comuniqui quan s'han col·locat, pot configurar el seu navegador Web per a això si el navegador ho permet.\nLes persones menors de 18 anys no podran enviar cap informació a *ICG sense l'autorització del seu pare, mare o tutor legal ni podran realitzar compres o altres actes legals en est Assetjo Web sense aquesta autorització, tret que ho permeti la legislació aplicable.\nEns reservem el dret a canviar aquesta Política de Privadesa i a canviar, modificar o retirar l'accés a est Assetjo Web o el contingut d'aquestes pàgines en qualsevol moment amb o sense previ avís.


Un turista resulta ferit arran d’un atropellament al Pas de la Casa - Altaveu el diari digital d'Andorra\nUn turista resulta ferit arran d’un atropellament al Pas de la Casa\nEn un dia de molta afluència de visitants, un vehicle no hauria estat prou atent en un pas de vianants de l’avinguda Consell General de la localitat fronterera\n18/12/2020 (13:01 CET)\nAtenció a la víctima de l'atropellament d'aquest migdia al Pas de la Casa.\nUna persona ha resultat ferida aquest migdia arran d’un atropellament que hi ha hagut al Pas de la Casa. En un dia de molta afluència de visitants i, per tant, un alt índex de mobilitat de vehicles a la localitat, un conductor -d'un Citroën Picasso matriculat a França- aparentment no hauria estat prou atent en un pas de vianants de la cèntrica avinguda del Consell General i ha envestit el vianant.\nFins al lloc dels fets s’han desplaçat agents del servei de circulació comunal d’Encamp al Pas de la Casa, agents de policia del despatx pascasenc i, també, una ambulància dels bombers amb els agents sanitaris que s’han fet càrrec de la situació. De moment es desconeix l’abast de les ferides encara que, d’entrada, no semblen greus. La persona ferida -un turista francès de 68 anys- ha estat inicialment al servei d’Urgències del centre mèdic del Pas mateix i després ha quedat en observació a Urgències de l'hospital.\nEl que està clar és que aquesta jornada de divendres està sent d’una afluència molt alta a la localitat encampadana. Segons les fonts, el moviment de visitants i d’activitat comercial és molt similar a la que hi va haver el mes de juliol, que va tenir un comportament molt bo vistes les actuals circumstàncies.


Trobades individuals amb Guida Maymó, corresponsal del COAC a Hamburg | COL·LEGI D'ARQUITECTES DE CATALUNYA\n© Creative Commons Thomas\nEl dimarts 18 d'octubre tindrà lloc una jornada dedicada a Alemanya, amb Guida Maymó, corresponsal del COAC a Hamburg. Guida Maymó treballa a LRW Architekten und Stadtplaner, despatx d'arquitectes centrat en projectes d'habitatges d'obra nova i de planejament urbanístic de nous barris o conjunts edificats.\nHamburg, i en general les grans ciutats d'Alemanya, estan creixent demogràficament i hi ha una alta demanda d'habitatge. Recentment s'ha volgut apostar, almenys en una part de l'obra nova, per habitatges de lloguer reduit, fet que fa necessari que els projectes tinguin uns costos de construcció econòmics. L'altre gran repte que tenen els arquitectes alemanys en aquests moments és contruir barris i conjunts edificats que barregin usos, com són viure i treballar.\nSi voleu reunir-vos amb la nostra corresponsal durant mitja hora, envieu un correu electrònic a internacional@coac.net.


Diumenge s’estrena la ‘Plaça dels alcaldes de la República’ per recordar a Ros i Girbau ·\nDiumenge s’estrena la ‘Plaça dels alcaldes de la República’ per recordar a Ros i Girbau\nNova Plaça dels Alcaldes de la República // DR\nEl 14 d’abril de 2009 la Comissió en Memòria de les Víctimes del Feixisme (COMVIF) va celebrar el 78è aniversari de la proclamació de la República canviant ‘simbòlicament’ el nom del carrer Ferran Catòlic per ‘La República’; el de Duc de Tetuan per ‘Josep Ros’ i el de Isabel la Catòlica per ‘Magí Girbau’. L’acte, que va comptar amb la presència dels familiars dels dos alcaldes republicans va ser el punt de sortida a una petició formal per tal que l’Ajuntament dediqués un homenatge permanent a ambdós batlles. Cinc anys més tard i després d’un procés llarg, feixuc i polèmic l’homenatge es farà realitat aquest diumenge. Des del 2011 la Comissió d’Honors i Distincions gestiona la petició formal i finalment la setmana passada el ple va aprovar l’acte d’homenatge i el bateig de l’espai de zona verda situada al costat dels pisos de protecció oficial dels Pinetons com la plaça dels alcaldes de la República. Allà s’ha instal·lat un element decoratiu que s’inaugurarà aquest diumenge a les 12h.\nL’homenatge, malgrat haver trigat tant de temps, arriba ara amb la unanimitat de la Comissió d’Honors i Distincions, el vistiplau del Defensor del Ciutadà que avala que els alcaldes no van dur a terme cap actuació ni discriminatòria ni incorrecta i un ampli acord al ple municipal, amb el vot favorable de tots els grups (PSC, CIU, ICV-EUiA i el COP-CpR) i l’abstenció del PP.\nMagí Girbau va ser alcalde de 1931 fins a 1934 quan el va rellevar Josep Ros. Tots dos pertanyien a Esquerra Republicana Catalunya. El mandat de Ros va ser breu, ja que va cessar a finals del mateix 1934 i tornaria en l’ajuntament restaurat al 1936. Són els primers alcaldes democràtics i defensors de la legalitat republicana.\nTags: alcaldes homenatge república\nPrevious: El COP-CpR denuncia la massificació a les aules d’escoles i instituts el proper curs\nNext: Ciutadans demana dimissions per la contaminació de l’Ecoparc\nRedacció 19 maig 2022 68


Les piscines municipals de Berga registren 6.680 usuaris durant els mesos d'estiu | NacióBerguedà\nLes piscines municipals de Berga registren 6.680 usuaris durant els mesos d'estiu\nLa ciutat ha ingressat 26.257 euros per venda d'entrades i ha invertit 47.778 euros en tasques d'adequació a l'equipament\nper NacióBerguedà, 23 de setembre de 2019 a les 11:18 |\nPiscina municipal de Berga (arxiu). | Pilar Màrquez Ambròs\nBerga ha tancat la temporada d'estiu a les piscines municipals de la zona esportiva Toni Sabata amb un total de 6.680 usuaris i usuàries. Segons han informat fonts municipals, durant els 82 dies que les instal·lacions de bany van estar obertes al públic (del 15 de juny al 4 de setembre), es va registrar la venda de 6.361 entrades d’un sol accés i 198 abonaments. Tanmateix, cal sumar-hi els 121 infants i joves que van fer ús de les piscines a través de les entitats organitzadores de diversos campus esportius que es van portar a terme a la ciutat durant el període estival.\nEl juliol va ser el mes que va comptar amb una major afluència, ja que es van comptabilitzar 2.896 banyistes. Aquestes dades, però, no inclouen els usuaris i usuàries registrats durant els episodis d'onada de calor en què l’accés a la piscina era gratuït i limitat per l'aforament de la instal·lació (383 persones).\nXifra d'entrades d'accés diari\nUnes 6.361 persones van accedir a les instal·lacions de bany mitjançant la compra de tiquets d'accés únic. Del total d'entrades venudes, 3.736 corresponien a la tarifa adulta i 2.625 eren tiquets infantils. Pel que fa a les dades registrades per mesos, al juny es van dispensar un total de 851 tiquets, al juliol van ser 2.695, a l'agost 2.756, mentre que el mes de setembre va tancar amb 59 entrades venudes.\nEn referència als abonaments, es van vendre 108 de quinze serveis, 73 de trenta serveis i 17 de temporada. Del nombre total d'abonaments venuts (198), 81 van ser infantils i 117 adults. Si desglossem les xifres en funció de la tipologia d'abonaments dispensats per mesos, l'abonament de 15 serveis va ser el més venut. En aquest cas, es van vendre 22, 61 i 25 unitats durant els mesos de juny, juliol i agost, respectivament. Els usuaris i usuàries també van adquirir 25, 40 i 8 abonaments de trenta serveis entre els mesos de juny, juliol i agost, mentre que la venda d'abonaments de temporada es va reduir a 9 unitats al juny i 8 al juliol.\nLa piscina municipal ha registrat uns ingressos de 26.257 euros provinents de la venda d'entrades i abonaments. En aquest sentit, s'han obtingut 16.853 euros del pagament d'entrades d'accés únic, 7.785 euros de la venda d'abonaments i 1.619 euros dels tiquets a preu reduït corresponents als usuaris i usuàries dels campus esportius.\nPer últim, l'Ajuntament de Berga ha destinat 47.778,84 euros a les tasques d’adequació i manteniment de l'equipament entre les que s'inclouen la compra de productes i materials per a la neteja de les piscines, les analítiques de l'aigua, la renovació del sistema de tancament dels accessos a la instal·lació, entre altres. Una de les despeses més destacades ha estat la renovació de la làmina d'impermeabilització de la piscina exterior de dalt, que ha tingut un cost de 27.536,51 euros.\nSocietat, entrades, piscina, usuaris, Berga, piscines municipals


Adjudicada la contractació de la construcció del nou IES de Santa Maria\ndijous, 24 de setembre de 2020 | 15:35h\nCAIBIES Santa Mariaconstruccióeducació\nLa construcció del nou centre es preveu que comenci el mes de setembre.\nAquest divendres s’ha adjudicat la contractació de la construcció del nou IES de Santa Maria del Camí per un import de 4.827.914 euros i un termini d’execució de 14 mesos. Es preveu que les obres comencin a principis del mes de setembre.\nEl nou centre forma part dels projectes inclosos al Programa Operatiu FEDER/FSE 2014-2020 de les Illes Balears, que seran cofinançats pel Fons Europeu de Desenvolupament Regional (FEDER). El projecte té un termini d’execució de 14 mesos, una vegada licitat.\nEl centre donarà resposta a les necessitats d’escolarització de la zona que estan marcades pel creixement poblacional del municipi i per la situació de provisionalitat de l’actual centre. Es tracta d’un institut llargament reclamant pels habitants de Santa Maria.\nEs tracta d’un nou IES de quatre línies (16 unitats d’ESO) i 1 aula UEECO (Unitat Educativa Específica en Centre Ordinari). El centre acollirà 480 alumnes i estarà ubicat al costat del CEIP Melcior Rosselló Simonet.\nL’edifici de l’IES Santa Maria s’ubicarà en una superfície total construïda de 4.339 m2 i consta de dues plantes, en forma de pinta, constituïdes per tres mòduls transversals i un longitudinal, conformant dos patis semioberts orientats a llevant.\nEn els tres mòduls transversals es distribueix el programa docent d’aules de secundària, tallers, laboratoris, aula UEECO, biblioteca, i gimnàs.\nNuclis de comunicación\nEl mòdul longitudinal conté els accessos, els serveis, nuclis de comunicació vertical, i un porxo orientat a ponent que comunica amb les pistes poliesportives, la zona d’esbarjo arbrada i l’hort escolar. La planta coberta es plana i transitable per a facilitar el manteniment de les instal·lacions i la implantació de sistemes d’energia renovables com són els captadors solars per a produir aigua calenta i plaques fotovoltaiques per a produir energia elèctrica.\nEl nou IES tendrà una qualificació energètica A ja que el projecte inclou elements constructius i de funcionament específics amb l’objectiu d’aconseguir un consum energètic quasi nul i unes condicions adequades de climatització.


Inici Temes Actualitat Jaume Sobrequés\nL'historiador acaba de ser nomenat director del Centre d'Història Contemporània de Catalunya\nHistoriador de vocació i de nissaga, Jaume Sobrequés ha destacat com a autor d'una extensa obra que abraça l'anàlisi de diversos períodes, des de l'edat mitjana fins avui. Títols com ‘El rei Jaume i la Renaixença als Països Catalans' (1981), ‘L'Estatut de la Transició' (2010) o ‘Història del Futbol Club Barcelona' (1994) així ho demostren. Entre 2000 i 2008 va ser director del Museu d'Història de Catalunya. Ara ha estat nomenat director del Centre d'Història Contemporània de Catalunya (CHCC).\nDes de la seva creació el 1984, el CHCC s'ha fixat com a objectiu recuperar la memòria històrica del país. Com valora la tasca feta fins ara?\nEl CHCC ha fet fins avui una tasca positiva i sobretot necessària, perquè s'ha ocupat d'un àmbit que altres institucions acadèmiques, potser per manca de recursos, no havien pogut atendre. Sovint aquesta tasca ha estat vinculada a projectes historiogràfics molt personals, però no per això menys necessaris.\nCreu que els catalans valorem la nostra història, especialment la contemporània?\nCrec que en els darrers anys del franquisme i els primers de la Transició, la ciutadania potser va perdre cert interès en la història de Catalunya. Les institucions públiques, però, han treballat força per fer reviure i evocar episodis i personatges de la nostra història més recent. Caldrà insistir en aquest camí.\nTot i que ha escrit diferents obres sobre història contemporània, vostè ve del camp de la història medieval. Què pensa aportar al CHCC? Quines seran les seves línies d'actuació i prioritats?\nEl Centre serà una eina útil per estudiar en profunditat els fonaments històrics de la Catalunya contemporània i això ho farem a través de quatre grans projectes. En primer lloc caldrà fer una anàlisi transversal de passat català. Després impulsarem l'estudi de la consciència nacional i la identitat del nostre país, des de l'edat mitjana fins avui. Serà necessari analitzar les bases i l'arrencada de la Generalitat republicana i editarem un important corpus documental sobre aquesta qüestió. Finalment, estudiarem les grans línies polítiques del tardofranquisme i la Transició a Catalunya que permetin entendre la vida política actual.\nI com serà la relació amb altres institucions i centres culturals, com el Museu d'Història de Catalunya?\nEl nostre treball exigirà una relació intensa amb tots els centres de recerca, universitaris i acadèmics, en especial l'Institut d'Estudis Catalans. A més, en la mesura que els recursos ens ho permetin, apostarem per un treball col·lectiu que vull que marqui un abans i després en l'estudi de la història a Catalunya, amb iniciatives que estiguin al servei de la ciutadania, ja sigui a través de publicacions o d'un programa d'activitats que l'ajudi a comprendre el món en què vivim. No descarto tampoc impulsar una publicació periòdica que doni sortida a la feina que estan fent els investigadors, els joves i els que no ho són tant.


Sasebo Dai-Ichi Hotel Sasebo Japó - Ofertes d'hotels amb els MILLORS DESCOMPTES EN LÍNIA\nAllotjaments a Sasebo\nIndividual - Fumador - Habitació\n4-4 Miuracho, Sasebo, Sasebo, Japó, 857-0863 - Veure al mapa\nTé alguna pregunta per a Sasebo Dai-Ichi Hotel?\nMés informació sobre Sasebo Dai-Ichi Hotel\nOferint allotjaments de qualitat al els paisatges districte de Nagasaki, Sasebo Dai-Ichi Hotel és una selecció popular tant per oci com per negoci. A només 2 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Sasebo Dai-Ichi Hotel asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, bugaderia, aparcament de cotxes, restaurant, ascensor.\nEls clients poden triar d'entre 84 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Nagasaki, faci de Sasebo Dai-Ichi Hotel la vostra llar.


S’estrena el cicle de cinema a la fresca Museus al setè art - FÒRUM.ad\nS’estrena el cicle de cinema a la fresca Museus al setè art\nOn: 28/06/19 17:06\nLes activitats organitzades per l’Àrea de Museus i Monuments del Govern d’Andorra per a les Nits d’estiu als museus 2019 s’estrenen amb l’obertura de Museus al setè art, un cicle de cinema a la fresca que consta de cinc sessions relacionades amb el tema dels museus i l’art. Els cinc films triats van des del terror al drama i pretenen fer un repàs de com els museus i l’art s’han tractat en el setè art al llarg del temps.\nLa primera pel·lícula de la mostra, “Los crímenes del museo de cera”, transportarà els assistents als inicis del cinema de terror. És un film de Michael Curtiz del 1933 que narra els successos passats després de l’incendi intencionat d’un museu on comença a haver-hi estranyes desaparicions. En la sessió del 10 de juny es projectarà la pel·lícula del 1964, del director John Frankenheimer, “El tren”, amb Burt Lancaster en el paper de membre d’una secció de la resistència francesa que ajuda a rescatar les obres d’art robades per l’exèrcit nazi. La pel·lícula següent, que es projectarà el 17 de juliol, és del director espanyol Antonio Mercero. “La hora de los valientes” narra la peripècia per salvar els quadres del Museu del Prado dels bombardejos a Madrid de 1936.\nLes pel·lícules del segle XXI s’estrenen amb “El somriure de la Mona Lisa”, de Mike Newell, un drama ambientat en una prestigiosa universitat femenina on la mestra d’història de l’art farà canviar la percepció de la vida i el món a les seves alumnes. “La millor oferta” serà el darrer film del cicle i es projectarà el dia 31. Aquesta cinta del 2013 ha obtingut diversos premis, com el de millor pel·lícula, millor director i millor banda sonora.\nEl primer film es projectarà el dia 3 de juliol i les sessions començaran a les 21.30 hores a la zona enjardinada de la Farga Rossell, que compta amb un espai amb gespa. Es recomana portar una cadira plegable o una manta.\nPrevious Post: La Generalitat dona per feta la participació d’Andorra en la candidatura dels Jocs d’hivern 2030\nNext Post: La piscina exterior dels Serradells romandrà tancada tot l’estiu


Fabiols, fabiolers i tonades a Sant Lluís\nviernes, 14 diciembre 2018 - 23:43 h\nTrobada de fabiolers a Sant Lluís\nUna vintena de fabiolers de l'Illa es van reunir la nit d'aquest divendres al Pla de sa Creu de Sant Lluís, on va tenir lloc la primera trobada sonadors de Menorca, un esdeveniment organitzat per l'Ajuntament santlluïser i l'àrea de Cultura i Educació del Consell.\nAllà hi van ser presents fabiolers i exfabiolers de tots els pobles, també el de Ciutadella, Sebastià Salort, convalescent encara de la intervenció al maluc que l'impedí sortir enguany per Sant Joan. En canvi, no hi van poder ser els representants de Ferreries, es Mercadal i Alaior, per coincidir en aquest darrer cas, amb la sonada del primer toc de fabiol de Sant Llorenç.\nAntoni Ferrer va fer una introducció al principi de l'acte, deixant pas a l'antropòleg Jaume Mascaró, qui explicà la història de la figura del fabioler.\nTambé hi va haver temps per xerrar de com es construeix un fabiol. Els encarregats de fer-ho van ser Pere Cortès i Pere Marquès, amb un taller molt il·lustratiu, i sonant després totes les tonades que s'utilitzen a les festes patronals de l'Illa.\nLa vetllada va incloure també un homenatge al menador de someres Jaume Gomila, jubilat enguany, així com la presentació de l'Inventari de Patrimoni Cultural Immaterial de Menorca.


El carrer Advocat Cirera, al Centre, tallat a partir de dilluns\nEl carrer Advocat Cirera, tallat a partir de dilluns\nEscrit per Jordi Mateu el 14 maig 2020\nL’inici d’unes obres per construir un nou habitatge al carrer de l’Advocat Cirera, al número 15, aturarà el trànsit rodat a partir del proper dilluns, 18 de març. S’estima que el termini d’execució de l’obra serà d’un any, aproximadament.\nAquesta mesura implicarà la redistribuir i reduir les zones de càrrega i descarrega de la zona, així com també de les terrasses dels establiments. De fet, l’afectació a una d’aquestes terrasses es preveu que serà total i permanent al llarg dels mesos. Al mateix temps, també afectarà la sortida del pàrquing comunitari del carrer de l’Advocat Cirera, 5. Un cop s’acabin les obres, fins que la feina sigui enllestida, els vehicles hauran de sortir pel carrer de Sant Pau, que serà de doble sentit de circulació.\nL’Ajuntament de Sabadell, tot i tractar-se d’un projecte privat, ha informat als restaurant i comerços a través d’una reunió telemàtica amb Comerç Centre i el Gremi d’Hostaleria. A més, també es repartirà, a partir d’avui mateix, un avís informatiu a l’àmbit immediat de l’obra amb les afectacions a la mobilitat. Pel que fa a la resta de les comunicacions, es faran directament des de la constructora sota la supervisió municipal.\nFoto portada: el carrer Advocat Cirera. Autor: J.d.A


Es tracta de tres unitats del Grup de Recolzament d'Actuacions Forestals (GRAF) i analistes.\nCatalunya ha ofert tres unitats del Grup de Recolzament d'Actuacions Forestals (GRAF) i analistes per ajudar en els incendis que cremen des de divendres a Galícia. Ho ha informat aquest dilluns des de Lleida el director general de Prevenció, Extinció d'Incendis i Salvaments, Juli Gendrau, que ha concretat que es tractaria en total d'una vintena d'efectius. Ha afegit que estan en contacte amb membres de la Xunta i que els han transmès la seva solidaritat. "Dir-los que estem al seu costat, no només en la distància sinó també amb la intenció de participar-hi activament en aquests moments difícils", ha declarat. El director general d'Agents Rurals, Marc Costa, també ha mostrat la seva solidaritat amb Galícia i ha lamentat que la majoria dels focs hagin estat, "malauradament", intencionats. Els incendis han arrasat ja més de 4.000 hectàrees.\nGirona .- Unes noves imatges mostren els dubtes que van tenir els agents de la policia espanyola el passat 1 d'octubre, en el moment de carregar contra els ciutadans que feien resistència pacífica a l'Escola Verd de Girona. En un vídeo al qual ha tingut accés l'ACN s'observa com un dels agents s'acosta a un altre lamentant que no s'hagués previst la quantitat tan important de gent que hi havia reunida a les portes. La resposta de l'altre agent és: "tranquil, això és el que es busca". Més tard un altre dels policies es dirigeix a qui manté contacte telefònic amb un dels caps operatius i li explica que faran un passadís per entrar a l'escola. Però la fórmula no convenç l'agent que li etziba "de veritat creus que entrarem aquí?". Minuts més tard, el policia parla per telèfon amb un dels caps operatius i es procedeix a la càrrega.\nEl grup traslladava la droga des de les costes andaluses a França en vehicles amb dobles fons.\nGirona .- L'Agència Tributària ha desmantellat una organització de narcotraficants que tenia com a centre d'operacions les comarques gironines i que operava a França i Espanya. L'operatiu, que s'ha fet en col·laboració amb la Gendarmeria francesa, la Direcció d'Operacions Duaneres de Perpinyà i la Interpol, ha comissat 2.800 quilos d'haixix i detingut deu persones vinculades a la xarxa. L'organització traslladava la droga des de les costes andaluses fins a França en vehicles amb dobles fons que preparaven a Sarrià de Ter (Gironès) i Bàscara (Alt Empordà). Els cotxes anaven precedits per cotxes llançadors, que feien tasques de contra vigilància. L'actuació també ha confiscat onze vehicles i més de 26.000 euros en metàl·lic.\nHan signat un manifest de rebuig a una pràctiques que consideren "heretades del franquisme".\nFigueres .- Diverses entitats de la Catalunya del Nord vinculades a la defensa i la promoció de la llengua i la cultura catalana han elaborat un manifest per condemnar la "violència" de l'Estat espanyol contra Catalunya. Els signants asseguren que en els darrers dies s'han "vulnerat drets fonamentals de les persones" i que la "justícia espanyola ha perseguit i criminalitzat fets normals en una societat madura, moderna i avançada". "Han violentat gent sense cap mirament, tant a mainada com a gent gran, dones i homes", remarquen. Al document, insisteixen que, tot i no haver rebut "cops de porra", se solidaritzen amb "els nostres germans de la Catalunya Sud afectats per les violències i les violacions dels seus drets".\nEn una carta afirmen que l'operatiu estava "condemnat al desastre" i denuncien la deslleialtat dels Mossos.\nUn grup de comandaments intermedis de la policia espanyola ha fet arribar una carta al periodista Antonio Baquero d''El Periódico' en què demanen disculpes pel dispositiu de l'1-O. Cap dels funcionaris que envia la carta signa l'escrit, però el periodista afirma que n'ha pogut comprovar la identitat. El text fa un relat del que es va viure l'1-O des de la perspectiva de la policia i mostra la "indignació" dels redactors amb "la incompetència, desídia i manca de coneixements en seguretat i pel que fa a la situació social a Catalunya de la qual peca l'actual govern espanyol, la incompetència, els complexes i la covardia del qual" està "costant molt car" als membres de la policia espanyola i la Guàrdia Civil que estan "defensant l'ordre constitucional" a Catalunya.\nEls 400 agents marxen dels seus hotels de forma esglaonada i en diferents contingents al llarg de tot el matí.\nPineda de Mar .- Els 400 agents de la policia espanyola allotjats en hotels de Pineda de Mar (Maresme) han començat a marxar aquest dijous al matí, tal com estava previst. Es tracta d'un dels contingents enviats a Catalunya pel govern espanyol per intentar evitar el referèndum de l'1-O. Després de la seva actuació, amb càrregues contra els ciutadans que intentaven votar, la seva presència als hotels ha provocat diverses situacions de tensió al llarg de tota la setmana en aquest municipi. Tot i això, aquest dijous la seva sortida es duu a terme amb tota normalitat. Una vintena de veïns, de fet, els acomiada amb càntics, crits d'ànim i banderes espanyoles a les portes de l'hotel Mont-Palau, al centre de la població.\nDefensa prepara les instal·lacions militars de Sant Boi per si n'ha d'acollir\nEl Ministeri d'Interior ha afirmat que els policies que s'allotgen en hotels on venç el contracte aniran a altres instal·lacions. En alguns d'aquests equipaments turístics, la contractació acordada acaba aquest dijous. Interior ha afegit que d'aquesta manera es culmina una primera fase del pla d'allotjament de membres de la policia espanyola i de la Guàrdia Civil, els contractes de la qual havien estat signats fins al 5 d'octubre. Un cop vençut aquest termini, a partir d'aquesta data comença una segona fase de reubicació d'agents destinats a Catalunya. Interior ha expressat la "satisfacció" pel fet que els agents hagin de deixar els allotjaments pel venciment dels contractes "i no per motius de pressió". Cal recordar que el Ministeri de Defensa està preparant les instal·lacions militars de Sant Boi de Llobregat (Baix Llobregat) per si ha d'acollir els efectius de la policia espanyola i la Guàrdia Civil desplegats a Catalunya. Des de l'Agrupació de Suport Logístic 41 de l'Exèrcit de Terra, ubicada a Saragossa, s'han enviat ja dos combois (formats per 20 camions) amb material com lliteres, cuines, dutxes i taquilles.\nVerges .- Els Mossos d'Esquadra han comptabilitzat fins a 153 cotxes amb les rodes punxades als municipis de Verges (Baix Empordà), Medinyà, Sarrià de Ter (Gironès), Llagostera i Girona. En concret, a Verges se n'han trobat 95 (i no 120 com s'havia informat inicialment); a Medinyà, 13; a Sarrià, 16; a Llagostera 16 i a Girona (a la zona de la Devesa i l'Auditori) se n'han localitzat 13 més. Els Mossos estan començant a agafar les primeres denúncies. A l'Ajuntament de Verges, s'ha habilitat la Sala de Sessions per atendre'ls. Els veïns fan cua per poder fer la seva reclamació. Diversos tallers s'estan oferint per reparar els pneumàtics de manera gratuïta.\nEl monarca ha acusat el Govern de "fracturar" la societat catalana i intentar "usurpar" les institucions de Catalunya\nLa cassolada s'ha avançat aquest 3-O una hora en moltes localitats de Catalunya coincidint amb el missatge institucional del rei Felip VI a les 21 hores. A Barcelona, la cassolada ha estat intensa en diversos barris com els de Sants, les Corts o la Vila de Gràcia, acompanyats de crits contra el monarca. En el seu discurs, Felip VI ha acusat el Govern de "fracturar" la societat catalana i intentar "apropiar-se" de les institucions de Catalunya. De fet, el monarca creu que la situació “d’extrema gravetat” a Catalunya fa necessari que els poders de l’Estat assegurin “l’ordre constitucional”, tot insinuant una possible aplicació de l'article 155 de suspensió de l'autonomia. Felip VI no es pronunciava sobre el procés des del passat 13 de setembre.\nEl Govern xifra en més d'un milió els treballadors que han secundat l'aturada de país\nL'Ajuntament de Girona presentarà una querella contra la policia espanyola i la Guàrdia Civil per la 'barbàrie' de les càrregues\nEufòria, crits a favor de la independència i càntics dels milers de gironins en el moment de tancament dels col·legis\nDe la policia estatal a la comandància de la Guàrdia Civil: 2.500 estudiants gironins es manifesten per defensar l'1-O


Les empreses emergents de CambrAccelera es donen a conèixer davant d’inversors - Diari de Sabadell\nLes empreses emergents de CambrAccelera es donen a conèixer davant d’inversors\nEl programa d’acceleració de la Cambra de Sabadell i Conector ha durat sis mesos. Cada ‘start-up’ ha comptat amb almenys dos mentors que l’han assessorat per materialitzar la seva idea\nQuatre de les set start-ups que participen en el programa de CambrAccelera, gestionat per la Cambra de Comerç de Sabadell i Conector, ja han presentat les particularitats dels seus negocis davant dels potencials inversors. Ho van fer el passat dijous en un esdeveniment híbrid, que rep el nom de DemoDay o InvestorDay, en què també van defensar el potencial dels seus projectes en un futur pròxim amb l’objectiu de captar finançament extern, bàsic per al creixement de qualsevol start-up.\nAixí mateix, els responsables de Sharingful, Transport Comparator, Gobuddie i Opin —les empreses emergents que van prendre part de la trobada— van rebre consells de negoci dels principals dirigents de Conector. Abans, però, es va dur a terme una taula rodona basada en les últimes novetats de l’ecosistema emprenedor. D’entrada, el cofundador i president de Conector, Carlos Blanco, qui també ha fundat vint start-ups, va detallar els tres aspectes més importants de les empreses emergents en què es fixen els inversors: “Miren si té un conseller delegat amb experiència, si hi ha un bon equip al seu darrere i si el mercat on opera és idoni per invertir-hi”.\nImatge de la taula rodona del DemoDay / LLUÍS FRANCO\nGobbudie, l’espai des d’on reservar hora al veterinari\nA més, Blanco va donar una dada molt sorprenent sobre l’ecosistema emprenedor: “Més del 90% de start-ups acaben tancant al cap de cinc anys. Això sí, és el mateix percentatge que en les pimes”. Dit això, la cofundadora i consellera delegada de Conector, Elisabeth Martinez; el fundador d’Imagine Creativity Center, Xavier Verdaguer; així com altres dirigents del programa de CambrAcccelera, també van participar d’aquest debat.\nUn cop es va donar per finalitzat, el primer en presentar la seva start-up va ser Guillem Vestit, CEO de Sharingful, una plataforma que permet compartir el cost de subscripcions digitals. Després va ser el torn de Jan Folch, CEO de Transport Comparator, un marketplace que posa en contacte empreses fabricants amb companyies de transport. Seguidament, va prendre la paraula Anna Soler, CEO de Gobuddie, un web que permet centres veterinaris. I per últim, Katherine Diaz va presentar Opin, un comprovant d’entrega intel·ligent.\nNeix una plataforma on compartir les despeses de subscripcions en línia\nTemes:CambrAccelera, diners, gobuddie, sharingful, Transport Comparator


Francesc Cargol afirma que el Manlleu no té cap tipus de pressió per disputar la promoció d'ascens\nL'entrenador, satisfet de l'estat actual de l'equip a la lliga\nEl tècnic de l'equip osonenc considera que el favoritisme del seu equip s'etiqueta fora\nÀNGEL GARRETA Manlleu Actualitzada el 25/10/2011 12:32\n651x366 Francesc Cargol en una acció del passat diumenge dirigint el seu equip / REMIMAGES.COM Francesc Cargol en una acció del passat diumenge dirigint el seu equip / REMIMAGES.COM\nDues victòries consecutives contra Gavà i Europa han situat al Manlleu a tocar de la zona de play-off, a un punt del segon i a cinc del líder, un intractable Espanyol B. L'equip osonenc torna a caminar per la mateixa zona de la classificació de la passada temporada fugint de tot tipus de favoritismes. El seu tècnic, Francesc Cargol, afirma que "al Manlleu no tenim cap tipus de pressió del club. La pressió ens la posem nosaltres mateixos, els jugadors i el cos tècnic. El club deixa treballar i no tenim aquesta etiqueta que li posen al Manlleu per portar tres anys lluitant a la part alta".\nNo obstant això, el preparador manlleuenc admet que "si podem acabar una quarta temporada també a la part alta, doncs perfecte, però no per cap obligació interna. El que diuen de fora sobre nosaltres ens ho agafem amb molta tranquil·litat. Als jugadors ja els hi he dit que l'important és fer punts independentment de si això et posa temporalment setè, vuitè... Ara bé, tenir 20 punts a aquestes alçades està prou bé".\nCargol considera que encara és aviat per fer balanç d'aquest inici de campionat. "En aquests trams de lliga hi ha equips que se t'escapen 8 o 9 punts i després acaba la lliga i ets tu qui els hi treu aquests punts. Això és molt llarg i ara per ara encara no es pot decidir res. Onze partits disputats és poc". No obstant això, el tècnic creu que la classificació "de mica en mica es va obrint. Això sí, poc a poc com cada any. Els partits estan molt igualats. Només veurem l'Espanyol marxar de la classificació. Pels altres qualsevol partit és difícil. Nosaltres intentarem no perdre el ritme".


CEIP DON BLASCO DE ALAGON: 2012\nEls mestres volem desitjar a tots els xiquets i pares que passeu uns bons Nadals en família i que doneu la benvinguda al 2013 amb molta energia i felicitat.\nDemà divendres ja acomiadarem el 2012 a l'escola amb el festival de Nadal.\nPasseu molt bones festes!!!\nPublicado por CEIP DON BLASCO DE ALAGON en 15:15 No hay comentarios:\nA partir d'ara el telèfon de la nostra escola serà el\n964 336130 (fax 964 336131).\nPublicado por CEIP DON BLASCO DE ALAGON en 5:00 No hay comentarios:\nPUBLICACIÓ AL PERIÒDIC "EL MEDITERRÁNEO"\nEl blog del mestre Carlos: Comencem curs!:\nPublicado por Carlos Colom en 15:51 No hay comentarios:\nLes mestres d'educació Infantil de la nostra escola han creat un nou blog dedicat a la Grafomotricitat, anomentat Grafisme i Creativitat. En ell aniran publicant aquelles activitats de grafisme que realitzen en les seves aules.\nEnhorabona pel vostre treball i per aquest nou blog!\nPublicado por CEIP DON BLASCO DE ALAGON en 7:08 1 comentario:\nEtiquetas: blogs, curs 2011/2012, grafisme, Infantil\nVÍDEO PER AL PROJECTE "CONSTRUYENDO HISTORIAS"\nEls alumnes de 3r estem participant en el projecte col·laboratiu "Construyendo Historias" en el qual ja van participar el curs passat els alumnes que ara fan 5é. Hem escrit diferents trossets del que serà "Les 1001 històries de Jorge i Natalia" que podeu llegir si voleu gaudir una estona de les meravelloses aventures que els passen a aquests dos amics.\nLa setmana passada vam gravar una història sencera, concretament, el final 519. Si triant la vostra història i llegint, llegint, arribeu a aquest final, vos trobareu en aquest vídeo que hem gravat a la bassa de la Trinitat.\nTambé podeu llegir les nostres aportacions per al projecte, en el nostre blog de llengua: El bagul de les lletres.\nPublicado por CEIP DON BLASCO DE ALAGON en 6:30 No hay comentarios:\nA partir d'ara el telèfon de la nostra escola serà...


Banc Sabadell inicia el procés de selecció de cinc startups més per al seu programa d’inversió i suport al creixement de noves empreses - Banc Sabadell\nLa recepció de candidatures romandrà oberta fins al 8 de juny i durant la segona quinzena de juliol es faran públics els noms de les empreses seleccionades. D’aquesta manera, cinc noves startups se sumaran a les altres cinc sorgides de la primera convocatòria que es va tancar el febrer d’aquest mateix any.\nPrecisament, les cinc startups (Enigmedia, Red Points, Setpay, Trendipia i Worldcoo) que van rebre la inversió en la primera convocatòria ja es troben a l’equador del programa d’alt rendiment, la durada del qual és de sis mesos. Al llarg d’aquest temps, l’equip de BStartup 10 treballa amb els equips directius d’aquestes companyies assessorant-los en aspectes tan essencials de gestió com ara l’anàlisi d’ineficiències i oportunitats, l’establiment de contactes amb socis estratègics i clients, la implantació d’un model d’internacionalització, l’establiment d’acords comercials o corporatius i la incorporació de membres als seus equips.\nAmb la celebració d’aquesta segona convocatòria es tancarà la primera edició del programa BStartup 10, amb la qual es compleix l’objectiu d’ajudar un total de 10 empreses digitals amb una inversió global d’un milió d’euros aquest any. L’empresari tecnològic i coordinador del programa d’alt rendiment, Dídac Lee, considera que “la primera edició ens està demostrant que BStartup 10 cobreix una necessitat que té el mercat, ja que el volum de candidatures registrades en la primera convocatòria, més de 400, ho demostra. Es tracta d’una iniciativa que contribueix a construir i consolidar l’ecosistema que requereix l’emprenedoria al nostre país”.\nEl llançament de BStartup, el novembre passat, evidencia l'interès de Banc Sabadell per obrir-se al talent dels emprenedors i les noves empreses. El focus tecnològic de BStartup té també l'objectiu d'identificar noves oportunitats digitals relacionades amb el sector bancari i desenvolupar noves oportunitats de negoci. Des d’aquest punt de vista, s’han mantingut converses amb 20 companyies de la primera convocatòria, algunes continuen obertes i amb una de les startups finalistes ja s’ha arribat a un acord comercial.\nTal com assenyala Yolanda Pérez, directora de BStartup: “Es tracta de la posada en pràctica d'un model d'innovació oberta i col·laborativa que faciliti al mateix temps l'increment de la innovació digital a Banc Sabadell i el desenvolupament i creixement dels emprenedors que tenen el suport de BStartup.”


Ciutats i gènere - Diari La Veu\nEscriba el número 125869\nCiutat Vella, València / WIKIMEDIA COMMONS, FELIVET\nHistòricament la conformació de les ciutats ha estat estretament lligada a estratègies i/o diferents interessos per part del estaments públics. És a dir, els Estats i els seus mecanismes tenen un paper important a l’hora de delimitar el marc on es pot desenvolupar l’urbanisme i l’arquitectura. Tant és així que les ciutats estan organitzades des d’una perspectiva capitalista i patriarcal en què es posa al centre les relacions econòmiques, deixant de banda les relacions socials de la vida quotidiana.\nLes ciutats, cada vegada més amb el creixement dels processos urbans, s’organitzen per mitjà de zones allunyades entre sí, zones o llocs que formen part de les activitats de vida diària com el lloc de treball, la zona residencial, supermercats o centres sanitaris, dificultant així la mobilitat i el trencament entre la complexitat de la conciliació de la vida privada i la pública.\nUn exemple que ens proposa Rekondo, una arquitecta i integrant del col·lectiu sobre urbanisme inclusiu UrbanIn+, és el de les dones netejadores en torns nocturns d’oficines en zones allunyades de la ciutat, les quals poden no dispondre de vehicle propi i haver d’esperar l’autobús que, per la mala connexió del transport públic a zones no cèntriques, redueix la seua freqüència de funcionament.\nVers a aquest tipus de situacions sorgeix l’urbanisme feminista, el qual engloba aportacions des de l’arquitectura i l’urbanisme i que s’enfronta a la concepció de les ciutats que suposen grans desplaçaments, proposant així una perspectiva basada en l’equitat i a posar les necessitats de les persones al centre, per tal d’aconseguir ciutats sostenibles i aptes per a totes les persones que habiten en elles.\nÉs important entendre que es parteix des de la visió de la dona perquè és el subjecte que més ha patit la diferència entre l’organització d’una ciutat i la realització de les que suposadament han sigut les seues tasques en l’àmbit reproductiu i/o de cures. Per tant, si es posa al centre la vida quotidiana de cures i relacions i es promou la distribució propera dels diferents usos i serveis de la ciutat, es fomentaria que totes les persones tingueren accés al àmbit reproductiu de igual manera, trencant així la dicotomia entre espai públic (productiu) i espai privat (reproductiu), associat el primer a l’home i el segon, al rol de la dona. Cal destacar, a més, que l’urbanisme feminista no suposa que sols 's’hagi de pensar en les dones’ sinó en les necessitats de totes les persones que han quedat excloses dels processos de desenvolupament urbà, així com les persones majors, les xiquetes i els xiquets o les persones amb diversitat funcional, però no com a subjectes homogenis sinó atenent a les diferents variables que els travessen.\nEl moviment urbanista amb perspectiva feminista va sorgir durant la dècada dels 90 i des d’aleshores cada vegada són més col·lectius de dones les que treballen per repensar els espais i donar-los una perspectiva interseccional en què les xarxes de relacions de la vida quotidiana es posen al centre i siguen accessibles a tot tipus de persona, sense excloure cap subjecte de la participació de la vida en comunitat. Actualment a Espanya hi ha molts col·lectius que treballen per l’urbanisme feminista, així com per exemple el col·lectiu Punt 6 de Catalunya, el qual està format per diferents sociòlogues, arquitectes i urbanistes que elaboren projectes per tal de repensar les ciutats i tornar-les més equitatives i accessibles.\nAixí doncs, potser caldria que ens replantejàrem l’organització dels espais que utilitzem i introduir la perspectiva feminista dins del disseny de les ciutats, per tal d’entendre les necessitats de les persones com a universals i poder millorar el nostre benestar social. A més també cal pensar en l’arrel de la marginalització d’alguns barris que, per estar allunyats de la vida de la ciutat pateixen situacions precàries de serveis i recursos públics. Per això, és important posar damunt la taula la perspectiva d’un urbanisme feminista respecte al disseny de les ciutats, per tal de lluitar per la inclusió de tots aquells subjectes que al llarg de la història s’han quedat fora dels interessos capitalistes que envolten les decisions de l’organització territorial.\nEscriba el número 505161


El Col·legi d'Advocats de València demana suport a la mediació i els arbitratges - À Punt\nEl Col·legi d'Advocats de València demana suport a la mediació i els arbitratges\nEs busquen solucions al col·lapse de la justícia previst pels professionals de l'advocacia.\n26 d'abril 2020 - 11:53\nAuxiliadora Borja, degana del Col·legi d'Advocats de València, preveu un col·lapse important en els tribunals en tota mena d’assumptes. En el social, per acomiadaments i ERTO; en família, per divorcis, execucions de sentència o rebaixes de pensions; en mercantil, per impagaments; i en hipotecari, per casos d'insolvència.\nLa mediació i l'arbitratge, les dues principals solucions extrajudicials als conflictes ciutadans, poden ser la millor opció davant del col·lapse que s'espera en l'administració de justícia per la Covid-19. Segons opinen veus expertes, tant el govern estatal com l'autonòmic haurien de fomentar-les i invertir en el seu desenvolupament.\nEl Col·legi d'Advocats de València va crear el 2008 el Tribunal Arbitral de València, un organisme que quan rep l'encàrrec de resoldre un conflicte designa un àrbitre entre els seus especialistes, n'indica els honoraris i vetla per l'aplicació del reglament en el dictamen d'un laude que compromet els implicats en el litigi.\nPel que fa a la mediació, l'advocada i mediadora Ana Mir, directora tècnica del Centre de Mediació del Col·legi d'Advocats de València, assenyala que es pot trobar una solució en dues o tres sessions.\nEl Centre de Mediació del Col·legi d'Advocats de València ha tancat 12.300 acords per mediació des de 2012 i ha realitzat 11.000 sessions informatives, a les quals se sumen les que ara mateix, durant el confinament, estan duent a terme mitjançant plataformes en línia.\nEls Estats Units estudien vacunar els migrants irregulars que creuen la frontera amb Mèxic Andalusia suspén el certificat Covid per a l'oci nocturn i demana aval judicial La mascareta serà obligatòria a les platges del País Basc si no hi ha distància El toc de queda només funciona en el 13% dels municipis valencians La incidència a la Comunitat Valenciana baixa 24 punts, tant a 14 com a 7 dies La Comunitat Valenciana rebrà 1.400 milions del fons Covid el 2021 Totes les grans ciutats valencianes excepte Crevillent, en risc extrem per Covid-19 Les farmàcies veuen perillar el subministrament dels tests d'antígens per l'elevada demanda Puig anuncia que el 70% dels valencians tindrà la pauta completa d'ací a dues setmanes


Calero s'inclina per "la pedagogia" i "no generalitzar el tancament dels locals d'oci nocturn" | Valencia Extra\n31/07/2020 - Europa Press\nLa delegada del Govern en la Comunitat Valenciana, Gloria Calero s’ha mostrat partidària de fer “molta pedagogia i sancionar de veritat a qui calga sancionar, però no generalitzar el tancament dels locals d’oci nocturn”.\nAixí ho ha manifestat aquest divendres en ser preguntada pels mitjans per la seua postura sobre el tancament d’oci nocturn a la ciutat de València. “Si no hi ha salut ni hi ha economia no hi ha turisme”, ha afegit Calero.\nLa delegada ha apel·lat a la “responsabilitat individual dels joves o menys joves” i ha observat que “la pandèmia, ara mateix, està actuant en un altre focus que no era el del principi, els rebrots s’estan produint ara en persones de menys de 40 anys”.\n“Jo crec que cal controlar els llocs d’oci nocturn però cal insistir molt a fer pedagogia, si tanquem solament, se’ns asseuran en totes les places, en tots els parcs, en tots els passejos marítims, en l’arena… això ha d’anar en una actuació conjunta, sancionar sí, però sobretot depenem de la responsabilitat individual”, ha asseverat Calero.\nSegons ha indicat, “cadascun ha de ser conscient del que té i no ha de fer” i ha remarcat que “les autoritats competents decidiran quina és la millor opció”.\nA més, la delegada del Govern es reunirà aquest divendres amb els diversos agents implicats en el compliment del decret llei del Consell que regula les sancions per no seguir la normativa sanitària. “Ens asseurem per a, entre tots els que estem implicats, coordinar les actuacions”, ha destacat.\n“Si cadascun va pel seu costat, la cosa no funciona, la Generalitat té molt interés en aquesta coordinació i jo des que he arribat ací estic intentant que hi ha una bona coordinació entre totes les forces de seguretat de l’Estat”, ha conclòs.


Juanjo Cintas 27 novembre, 2015\nClub Deportivo la Concòrdia – Ciutat de Torrent\nEl primer equip del Club Deportivo la Concòrdia rebrà demà la visita del Ciutat de Torrent. El partit es disputarà al Complex Esportiu Municipal El Turó a partir de les 16.30 hores. Les de Tati Torres són líders amb 17 punts, mentre que el seu proper rival és quart amb 15.\nUnión Llagostense – Lloret Esportiu\nEl primer equip del Fútbol Sala Unión Llagostense jugarà demà a casa contra el Lloret Esportiu. L’enfrontament tindrà lloc al Complex Esportiu Municipal El Turó a les 19 hores. Els llagostencs ocupen la segona posició amb 21 punts, a tres del líder, el Porqueres. El Lloret Esportiu és vuitè amb 9 punts.\nUnión Llagostense B – Lloret Esportiu B\nEl segon equip de la Unión Llagostense rebrà diumenge a partir de les 12 hores la visita del Lloret Esportiu B al Complex Esportiu Municipal El Turó. Els de la Llagosta són cinquens amb 12 punts i el Lloret B, sisè amb 10.\nSant Andreu de la Barca – Joventut Handbol la Llagosta\nEls de Xavi Canalejas, que són últims amb només dos punts, jugaran diumenge a les 12.30 hores a la pista del Sant Andreu de la Barca, que és el tercer classificat.\nParets B – Handbol Club Vallag\nEl sènior del Vallag, que és el líder, jugarà diumenge a la pista del Parets B, que és el segon classificat. Els dos equips sumen 13 punts, però els de la Llagosta han jugat un partit menys.\nPoblenou C – Joventut Handbol la Llagosta B\nEl filial del Joventut Handbol es desplaçarà demà al terreny de joc del Poblenou C. El partit començarà a les 16.30 hores. El Joventut Handbol B és sisè amb 8 punts i el Poblenou C, antepenúltim amb 4.\nJoventut Handbol la Llagosta femení – Pau Casals\nEl conjunt llagostenc, que és el cuer, rebrà demà a les 19.30 hores al Pavelló Antonio García Robledo la visita del Pau Casals, l’antepenúltim classificat.\nClub Esportiu la Llagosta – Canovelles B\nEl conjunt amateur del Club Esportiu la Llagosta jugarà demà a casa a partir de les 17 hores contra el Canovelles B, un dels darrers classificats. Els d’Humberto Velasco són segons.\nMontmeló – Viejas Glorias\nEl Club Deportivo Viejas Glorias jugarà aquest cap de setmana al camp del Montmeló. Els de Julio Giménez són vuitens amb 18 punts. El Montmeló és desè amb 14.\nESCOLES INICIACIÓ ESPORTIVA\nEl benjamí masculí jugarà demà a les 10 hores contra el Centre Estudis Mollet a Ca n’Arimon.\nEl benjamí femení s’enfrontarà demà a les 12 hores contra el Mollet a Ca n’Arimon.\nL’aleví masculí jugarà demà a les 10 hores a la pista de ciment de Ca n’Arimon contra el Montseny.\nL’infantil mixt descansarà\nL’aleví masculí rebrà demà a les 9.45 hores la visita del Granollers al Complex Esportiu Municipal El Turó.